Vyhodnotenie pripomienkového konania
Návrh nariadenia vlády Slovenskej republiky o technických požiadavkách na zariadenia pre spätný chod a zariadenia na meranie rýchlosti motorových vozidiel

Spôsob pripomienkového konania: bežný postup (9.11. 2005 do 1.12.2005)
Zoznam oslovených subjektov:  Úrad vlády SR, Úrad vlády SR - Inštitút pre aproximácu práva, podpredseda vlády SR a minister financií SR Ivan Mikloš, podpredseda vlády SR a minister spravodlivosti SR Daniel Lipšic, podpredseda vlády SR a minister hospodárstva SR Jirko Malchárek,  podpredseda vlády SR pre európsku integráciu, ľudské práva a menšiny Pál Csáky, Ministerstvo zahraničných vecí SR, Ministerstvo hospodárstva SR, Ministerstvo obrany SR, Ministerstvo vnútra SR, Ministerstvo financií SR, Ministerstvo kultúry SR, Ministerstvo zdravotníctva SR, Ministerstvo práce, sociálnych vecí a rodiny SR, Ministerstvo školstva SR, Ministerstvo spravodlivosti SR, Ministerstvo životného prostredia SR, Ministerstvo pôdohospodárstva SR, Ministerstvo výstavby a regionálneho rozvoja SR, Najvyšší kontrolný úrad SR, Protimonopolný úrad SR, Úrad pre štátnu službu, Úrad jadrového dozoru SR, Úrad pre verejné obstarávanie, Štatistický úrad SR, Úrad geodézie, kartografie a katastra SR, Úrad pre normalizáciu, metrológiu a skúšobníctvo SR, Úrad priemyselného vlastníctva SR, Správa štátnych hmotných rezerv SR, Národná banka Slovenska, Generálna prokuratúra SR

Počet oslovených subjektov:	31	
- zaslali do stanoveného termínu:	26	
- zaslali po termíne	-	
- vôbec nezaslali	4	
Subjekty, ktoré nemali  pripomienky: Úrad vlády SR, podpredseda vlády SR pre európsku integráciu, ľudské práva a menšiny Pál Csáky, Ministerstvo zahraničných vecí SR, Ministerstvo hospodárstva SR, Ministerstvo práce, sociálnych vecí a rodiny SR, Ministerstvo životného prostredia SR Ministerstvo pôdohospodárstva SR, Ministerstvo výstavby a regionálneho rozvoja  SR, Ministerstvo zdravotníctva SR, Ministerstvo obrany SR, Ministerstvo kultúry SR, Ministerstvo školstva SR, Úrad pre štátnu službu, Úrad geodézie, kartografie a katastra SR, Úrad pre normalizáciu, metrológiu a skúšobníctvo SR, Úrad priemyselného vlastníctva SR, Úrad jadrového dozoru SR, Úrad pre verejné obstarávanie, Národná banka Slovenska, Generálna prokuratúra SR
Subjekty, ktoré nezaslali  pripomienky: podpredseda vlády SR a minister spravodlivosti SR Daniel Lipšic, podpredseda vlády SR a minister hospodárstva SR Jirko Malchárek, Najvyšší kontrolný úrad SR, Správa štátnych hmotných rezerv SR

Počet vznesených zásadných pripomienok	-	
počet akceptovaných pripomienok	5	
počet čiastočne akceptovaných pripomienok	4	
počet neakceptovaných pripomienok	11	
počet neaktuálnych pripomienok	1	
Vysvetlivky k skratkám v tabuľke:
Z – zásadná
O – obyčajná
A – akceptovaná
C  - čiastočne akceptovaná 
N – neakceptovaná

Rezort	Pripomienka	Typ	Vyh.	Spôsob vyhodnotenia	
Úrad vlády SR – sekcia Inštitút pre aproximáciu práva	Úvodná veta: Navrhujeme, aby ste za názov zákona č. 725/2004 Z. z. doplnili slová „v znení neskorších predpisov“. 	O	N	Príslušné ustanovenia § 5 ods. 26, § 6 ods. 16 a § 7 ods. 19 neboli novelizované.	
	K § 1 ods. 1: Podľa nášho názoru formulácia „dokončené alebo nedokončené“ nezodpovedá formulácii použitej v čl. 1 smernice 75/443/EHS „s karosériou alebo bez nej“. Preto navrhujeme, aby ste text § 1 ods. 1 návrhu nariadenia vlády zosúladili s textom preberanej smernice 75/443/EHS. 	O	A	Znenie je upravené.	
	K §  2 písm. b) a c): V oboch uvedených ustanoveniach sa nachádza slovo „typ(y)“. Takúto skrátenú verziu nemožno podľa Legislatívnych pravidiel vlády Slovenskej republiky v právnom predpise použiť. Preto navrhujeme použiť formuláciu „typ zariadenia alebo typy zariadení“ resp. „typ pneumatiky alebo typy pneumatík“.	O	ČA	Na základe záverov LRV ak sú v texte nariadenia alternatívy, používa sa len jednotné číslo.	
	K § 3: Technické požiadavky, ktoré majú byť v tomto ustanovení prebraté formou odkazu podľa § 3 ods. 3 zákona č. 19/2002 Z. z., sú upravené iba v bode 4 prílohy II smernice 75/443/EHS. Bod 4.3.2 však obsahuje spätný odkaz na smernicu 70/156/EHS. Z toho dôvodu navrhujeme, aby ste technické požiadavky prebrali do prílohy nariadenia vlády a aby ste úplný názov smernice uviedli až v § 4 ods.  2.	O	ČA	Bod 4.3.2 prílohy II smernice 75/443/EHS je prevzatý v § 3 ods. 2.	
	Zároveň navrhujeme, aby ste v ňom slovo „týkajúca sa“ uviedli v jeho správnom tvare „týkajúcej sa“. 	O	A	Upravené.	
	K § 4 ods. 7: Navrhujeme, aby ste z dôvodu prehľadnosti a právnej istoty v druhej vete tohto ustanovenia za slová „technické požiadavky“ doplnili slová „podľa tohto nariadenia vlády“. 	O	ČA	Znenie je upravené podľa záverov LRV.	
	K § 6: Podľa tabuliek zhody sa týmto ustanovením preberá aj článok 7 ods. 2 smernice 75/443/EHS. Podľa tohto článku sú však členské štáty povinné informovať Komisiu aj o akýchkoľvek návrhoch zákonov, iných právnych predpisov alebo správnych opatrení, nielen o ich prijatí. Z uvedeného dôvodu nie je článok 7 ods. 2 smernice 75/443/EHS v § 6 návrhu nariadenia vlády náležite prebratý. Preto navrhujeme, aby bol § 6 návrhu nariadenia vlády doplnený o odsek 2, v ktorom by bol náležite prebratý čl. 7 ods. 2 smernice 75/443/EHS.	O	Neaktuálne	 Pôvodný § 6 bol vypustený.	
Ministerstvo financií SR a podpredseda vlády SR pre ekonomiku	Beriem na vedomie, že návrh nemá finančný, ekonomický, environmentálny vplyv ani vplyv na zamestnanosť a na podnikateľské prostredie. Prípadné rozpočtové dôsledky spojené s realizáciou navrhovaného nariadenia vlády žiadam zabezpečiť bez dôsledkov na verejný rozpočet a jeho súčasti v tomto a nasledujúcich rozpočtových rokoch.	O	A	V predkladacej správe je doplnené, že predkladaný návrh nariadenia vlády nebude mať dopad na štátny rozpočet, rozpočet obcí a rozpočty vyšších územných celkov. Návrh nariadenia vlády nebude mať ani iný finančný, ekonomický a environmentálny vplyv, ani vplyv na zamestnanosť a podnikateľské prostredie.	
	Návrh odporúčam zosúladiť s čl. 2 ods. 2 Ústavy SR (§ 4 ods. 5 a 7, § 6), pretože upravujú konanie štátneho orgánu, s Legislatívnymi pravidlami vlády SR (§ 7, príloha), s Prílohou č. 1b Legislatívnych pravidiel vlády SR (§ 3, príloha). 	O	ČA	Nezavádzajú sa nové kompetencie štátnych orgánov. 
Kompetencia štátneho dopravného úradu v oblasti typového schvaľovania vychádza zo zákona č. 725/2004 Z. z., a to z § 99 písm. o) bod 2., § 5 ods. 5, 11 a 20, § 6 ods. 5, 7 a 10, § 7 ods. 6, 9 a 13, § 8 ods. 10 a 17; nariadením sa upravujú podrobnosti o typovom schvaľovaní.
V tabuľke zhody sú uvedené príslušné ustanovenia zákona 725/2004 Z. z., z ktorých návrh aproximačného nariadenia vychádza a ktoré vykonáva.	
Ministerstvo vnútra SR	Odporúčame prehodnotiť spôsob transpozície smernice Rady 75/443/EHS               z 26. júna 1975 o aproximácii zákonov členských štátov, týkajúcej sa zariadenia pre spätný chod a rýchlomerného zariadenia motorových vozidiel v znení smernice Komisie 97/39/ES. Ide síce o spôsob zavedenia transpozičného odkazu podľa  § 3 ods. 3 zákona č. 19/2002 Z.z., ktorým sa ustanovujú podmienky vydávania aproximačných nariadení vlády Slovenskej republiky v znení zákona  č. 607/2004 Z.z., domnievame sa však, že takýto postup by sa mal využívať minimálne a daná problematika by sa dala upraviť aj prehľadnejšie. Jedným z hlavných cieľov normotvorby by totiž mala byť jej zrozumiteľnosť a dostupnosť pre adresáta danej právnej úpravy, čo sa dá dosiahnuť jedine systematickou tvorbou právneho systému a prehľadnými právnymi väzbami. 	O	N	Spôsob zavedenia aproximačného odkazu podľa § 3 ods. 3 zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky priamo v texte (odkázať na prílohu smernice s uvedením plného znenia označenia smernice) bol dohodnutý s Úradom vlády Slovenskej republiky – Inštitútom pre aproximáciu práva a odsúhlasený na rokovaní Legislatívnej rady vlády Slovenskej republiky dňa 28.6.2005.	
	V celom návrhu nariadenia odporúčame slová „meranie rýchlosti vozidiel“ nahradiť slovami „meranie rýchlosti jazdy vozidiel“ v príslušnom gramatickom tvare. Pojem „rýchlosť jazdy“ je ustanovený v § 15 zákona Národnej rady Slovenskej republiky č. 315/1996 Z. z. o premávke na pozemných komunikáciách v znení neskorších predpisov a je používaný aj v iných ustanoveniach tohto zákona (§ 2 písm. d), § 4 ods. 3 písm. f) a ods. 4, § 11 ods. 2, § 14 ods. 4, § 16, § 22 ods. 4, § 38 ods. 3, § 45 ods. 3, § 46 ods. 2  atď.). Odporúčame preto zosúladiť s používanou terminológiou.	O	N	Ide o prevzatie znenia zo smernice 75/443/EHS.	
	K § 1: Odporúčame slová „Všetky vozidlá“ nahradiť slovami „Vozidlá uvedené v odseku 1“, z dôvodu jednoznačnosti výkladu znenia § 1 ako celku.
V súlade so všeobecnou pripomienkou pod bodom 2 odporúčame v odseku 3 na konci prvej vety za slovo „rýchlosti“ vložiť slová „jazdy vozidla“.	O
O	A
N	Znenie je upravené.

Ide o prevzatie znenia zo smernice 75/443/EHS.	
	K § 2 písm. a): V súlade so všeobecnou pripomienkou pod bodom 2 odporúčame za slovo „rýchlosť“ vložiť slovo „jazdy“.	O	N	Ide o prevzatie znenia zo smernice 75/443/EHS.	
	K § 2 písm. c): Slovo „normálne“ v súvislosti s namontovanou pneumatikou odporúčame nahradiť iným vhodným pojmom, ktorý presne vyjadrí o aké pneumatiky ide. A to v celom návrhu nariadenia. Zároveň odporúčame celé znenie písmena z dôvodu jeho nezrozumiteľnosti preformulovať. 	O	N	Ide o prevzatie bodu 2.2 prílohy II smernice 75/443/EHS.	
	K § 2 písm. d): Odporúčame slová „normálnym jazdným tlakom tlak hustenia za studena“ nahradiť jednoznačnými pojmami a podmienkami vyjadrujúcimi tlak média v pneumatike.	O	N	Ide o prevzatie bodu 2.2 prílohy II smernice 75/443/EHS.	
	K § 4 ods. 4 : Je potrebné vypustiť druhú vetu ako nadbytočnú.	O	N	Znenie upravené podľa záverov LRV.	
	K § 5: Slová „Príslušný štátny orgán nemôže“ je potrebné nahradiť slovom „Nemožno“.	O	N	Znenie upravené podľa záverov LRV.	
Ministerstvo spravodlivosti SR	K predkladacej správe: 
Z dôvodu dosiahnutia súladu s Legislatívnymi pravidlami vlády Slovenskej republiky navrhujeme doplniť zhodnotenie finančných, ekonomických, environmentálnych vplyvov a vplyvov na zamestnanosť a podnikateľské prostredie.       	O	A	Znenie je doplnené.	
	K prílohe k nariadeniu vlády:
Z dôvodu dosiahnutia súladu s článkom 20 ods. 3 Legislatívnych pravidiel vlády Slovenskej republiky navrhujeme doplniť slová:
„Preklad uvedenej smernice je dostupný v Centrálnej prekladateľskej jednotke sekcie Inštitút pre aproximáciu práva Úradu vlády Slovenskej republiky.“. 	O	N	Znenie je v súlade s platnými Legislatívnymi pravidlami SR.	
Slovdekra 	§ 3	Navrhujeme kvôli zjednodušeniu uvádzať body, ktoré musia byť splnené.
Zariadenia pre spätný chod a zariadenia na meranie rýchlosti vozidiel musia spĺňať technické požiadavky stanovené v prílohe II, bod 4 smernice Rady 75/443/EHS z 26. júna 1975 o aproximácii zákonov členských štátov, týkajúcej sa zariadenia pre spätný chod a rýchlomerného zariadenia motorových vozidiel v platnom znení (ďalej len „smernica 75/443/EHS“).	O	N	Znenie § 3 ods. 1 je upravené v súlade s požiadavkami LRV.